Document ID: 31992D0446

KOMISSION PÄÄTÖS,
tehty 27 päivänä heinäkuuta 1992,
kyselylomakkeista vesialaa koskevia direktiivejä varten(92/446/ETY)
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon tiettyjen yhteisön vesiympäristöön päästettyjen vaarallisten aineiden aiheuttamasta pilaantumisesta 4 päivänä toukokuuta 1976 annetun neuvoston direktiivin 76/464/ETY(1), sellaisena kuin se on viimeksi muutettuna direktiivillä 91/692/ETY(2), ja erityisesti sen 13 artiklan 1 kohdan sekä direktiivin 91/692/ETY liitteessä I mainittujen direktiivien vastaavat säännökset,
ottaa huomioon jäsenvaltioissa juomaveden valmistamiseen tarkoitetun pintaveden laatuvaatimuksista 16 päivänä kesäkuuta 1976 annetun neuvoston direktiivin 75/440/ETY(3), sellaisena kuin se on viimeksi muutettuna direktiivillä 91/692/ETY, ja erityisesti sen 9 a artiklan,
ottaa huomioon juomaveden laadusta 15 päivänä heinäkuuta 1980 annetun neuvoston direktiivin 80/778/ETY(4), sellaisena kuin se on viimeksi muutettuna direktiivillä 91/692/ETY, ja erityisesti sen 17 a artiklan 2,
ottaa huomioon uimaveden laadusta 8 päivänä joulukuuta 1975 annetun neuvoston direktiivin 76/160/ETY(5), sellaisena kuin se on viimeksi muutettuna direktiivillä 91/692/ETY, ja erityisesti sen 13 artiklan,
sekä katsoo, että
jäsenvaltioiden on laadittava kertomus eräiden yhteisön direktiivien soveltamisesta komission direktiivissä 91/692/ETY säädetyn menettelyn mukaisesti laadittujen kyselylomakkeiden pohjalta, ja
eräät tässä päätöksessä määrätyt toimenpiteet ovat mainitun direktiivin 6 artiklassa tarkoitetun komitean antaman lausunnon mukaisia, kun taas toisista mainittu komitea ei ole sen puheenjohtajan asettamassa määräajassa antanut lausuntoa,
ON TEHNYT TÄMÄN PÄÄTÖKSEN:
1 artikla
Annetaan liitteessä olevat kyselylomakkeet.
2 artikla
Tämä päätös on osoitettu kaikille jäsenvaltioille.
Tehty Brysselissä 27 päivänä heinäkuuta 1992.

Labels: 12
15
20